[{"text_idx": "#000000", "text": "Cariad yn Oes y Gin"}, {"text_idx": "#000002", "text": "Ers ei sefydlu dros ddeugain mlynedd yn o\u0302l, datblygodd Bara Caws i fod yn un o gonglfeini\u2019r byd theatrig yng Nghymru, a ni bellach yw\u2019r cwmni theatr cymunedol proffesiynol hynaf sy\u2019n gweithio drwy gyfrwng yr iaith Gymraeg. \u2018Rydym yn parhau i gynnig gwasanaeth unigryw i gynulleidfaoedd ar lawr gwlad, drwy ddiwallu\u2019r angen am weithgaredd theatrig celfyddydol safonol, proffesiynol yng nghalon cymunedau\u2019r genedl, a hynny, yn bennaf, yn yr iaith Gymraeg."}, {"text_idx": "#000005", "text": "Yn unol a\u0302\u2019r bri\u0302ff presennol, llwyfennir o leiaf tri chynhyrchiad y flwyddyn, gyda\u2019r ddarpariaeth yn cynnwys amrediad o ddeunydd, o gomedi\u0308au teuluol, i ddrama\u0302u ysgafn, o ysgrifennu newydd heriol i\u2019r sioeau clwb. Ein targed, bob tro, yw ceisio cyrraedd calon cymunedau ar lawr gwlad, mewn ffordd nad all nifer o gwmni\u0308au eraill ei wneud. Anelwn bob tro at greu celfyddyd o safon, gan gyflwyno cynyrchiadau sy\u2019n uchelgeisiol ac yn greadigol eu hansawdd, gyda\u2019r nod o ymestyn, cyrraedd, a diddanu, beth bynnag yw\u2019r genre a phwy bynnag yw\u2019r gynulleidfa.\nEr mwyn gwireddu hyn rhown ein cynyrchiadau mewn tri chategori, gan amrywio genres i gyd-fynd a\u0302 gofynion y gwahanol leoliadau yr ymwelwn a\u0302 nhw:"}]